AIŠKINAMASIS RAŠTAS

Dėl Molėtų rajono savivaldybės tarybos 2016 m. vasario 19 d. sprendimo Nr. B1-33 ,,Dėl Molėtų rajono savivaldybės 2016 m. aplinkos apsaugos rėmimo specialiosios programos priemonių patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės 2016 m. aplinkos apsaugos rėmimo specialiosios programos priemonių (toliau – Programa) pakeitimo tikslas – tinkamai ir efektyviai panaudoti Programos lėšas. Šiuo sprendimu siūloma :

1.1. atsižvelgus į tai, kad 2016 m. nebuvo pateikta paraiškų bebraviečių ardymo darbams finansuoti, priemonei skirtas lėšas skirtis vilkų ūkiniams gyvūnams padarytos žalos atlyginimui, kadangi šiuo metu trūksta lėšų įgyvendinti minėtai priemonei;

1.2. įvykdžius viešųjų pirkimų procedūras Molėtų rajono teritorijoje esančių medžiotojų būrelių ribų vektorizavimo paslaugoms pirkti lėšų likutį skirti repelentų pirkimui, želdinių ir žėlinių apdorojimo repelentais bei aptvėrimo tvoromis, apsauginėmis juostomis darbams ir šiems darbams atlikti reikalingų medžiagų pirkimui, individualių apsaugos priemonių medeliams pirkimui ir jų įrengimui finansuoti pagal pateiktas paraiškas;

1.3. atsižvelgus į tai, kad 2016 m. neplanuojama apmokėti su atliekų tvarkymu susijusių dokumentų rengimo paslaugų, dalį minėtai priemonei numatytų lėšų skirti valstybei ar savivaldybei priklausančių užtvankų remonto ir rekonstravimo darbams, tvenkinių naudojimo ir priežiūros taisyklių parengimo paslaugoms pirkti, t.y. Krakavo ežero užtvankos remonto darbams.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis ir Savivaldybių aplinkos apsaugos rėmimo specialiosios programos įstatymo 4 straipsnio 1 dalies 1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - bus tinkamai ir efektyviai panaudotos Programos lėšos.

Neigiamų pasekmių nėra.

**4. Priemonės sprendimui įgyvendinti**

Programoje numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Programoje numatytos lėšos.

**6.Vykdytojai, įvykdymo terminai**

Molėtų rajono savivaldybės administracijos Žemės ūkio skyrius. 2016 m.